|  |
| --- |
|  |
|  |
| ZAPISNIK o radu 22. sjednice Skupštine Studentskog zbora Pravnog fakulteta u Rijeci održane dana 16. prosinca 2024. godine s početkom u 13:00 sati. |
|  |

|  |  |  |
| --- | --- | --- |
| Sazvao:  Predsjednik | Ime i prezime | Potpis |
| Nikola Dlaka |  |

|  |
| --- |
| **22. sjednica Skupštine Studentskog zbora Pravnog fakulteta u Rijeci** |

|  |  |  |  |  |
| --- | --- | --- | --- | --- |
| 1. | Mjesto | Pravni fakultet u Rijeci ( Plava dvorana ) | Početak: | 13:00 |
| Dan i datum | 16. prosinca 2024. godine  ( četvrtak ) | Završetak: | 14:30 |

|  |  |  |  |
| --- | --- | --- | --- |
| 2. | Prisutni: | Sjednici prisustvuju članovi Skupštine:   1. Nikola Dlaka 2. Toma Medanić 3. Danijel Ratković 4. Ines Milinović 5. Marin Đurđević 6. Tia Franović 7. Ema Milotić 8. Mateo Štimac, zamjenik člana Skupštine bez prava glasa | |
| 3. | Ostali prisutni: | 1. Hanna Jureša, studentska pravobraniteljica | |
| 4. | Odsustvo opravdali: | / |  |
| 5. | Dnevni red: | Predsjednik predlaže sljedeći dnevni red:   1. Usvajanje dnevnog reda 22. sjednice Skupštine SZPRAVRI 2. Usvajanje zapisnika s 21. sjednice Skupštine SZPRAVRI 3. Izvješće predsjednika 4. Planovi projekata 5. Izvješće studentske pravobraniteljice 6. Izvješće studentskih udruga 7. Razno | |

|  |  |  |  |
| --- | --- | --- | --- |
|  | **Tijek izlaganja i rezultati sastanka** | |  |
|  | **Ad 1. Usvajanje dnevnog reda 22. Sjednice Skupštine SZPRAVRI** | | |
| Predsjednik je pozdravio sve prisutne i ustanovio da Skupština ima kvorum za donošenje pravovaljanih odluka s obzirom da je prisutno 7 članova/članica SZPRAVRI. Prisutnim članovima Skupštine predsjednik je pojasnio da je predmetni dnevni red dostavljen putem elektroničke pošte. Obzirom da nije bilo dodatnih pitanja, prešlo se na glasovanje. Jednoglasnom odlukom usvojen je dnevni red 22. sjednice Skupštine SZPRAVRI. | | | |
|  | **Zaključak:** | **Zadužena osoba:** | **Rok:** |
| Dnevni red 22. sjednice Skupštine Studentskog zbora Pravnog fakulteta u Rijeci jednoglasno je usvojen. | | / | / |

|  |  |  |  |  |
| --- | --- | --- | --- | --- |
| **Ad 2. Usvajanje zapisnika s 21. sjednice Skupštine SZPRAVRI** | | | | |
| Nakon što je predsjednik predstavio zapisnik s 21. sjednice, isti je jednoglasno usvojen. | | | | |
| **Zaključak:** |  |  | **Zadužena osoba:** | **Rok:** |
| Zapisnik s 21. sjednice jednoglasno su usvojili članovi Skupštine. | |  | / | / |

|  |  |  |  |  |
| --- | --- | --- | --- | --- |
| **Ad 3. Izvješće predsjednika** | | | | |
| Predsjednik SZPRAVRI iznio je izvještaj o aktivnostima koje su se održale od prethodne, 21. sjednice Skupštine SZPRAVRI, koja se održala 21. studenog 2024. Navedene aktivnosti obuhvaćale su: sudjelovanje predstavnika SZPRAVRI na 248. sjednici Fakultetskog vijeća Pravnog fakulteta u Rijeci, održane 11. prosinca 2024., na kojoj je usvojen prijedlog izmjene Statuta studentskog zbora Pravnog fakulteta u Rijeci, zatim Plan i program rada za 2025., te Financijski plan za 2025. 4. prosinca 2024. održano je tradicionalno kićenje bora u auli Fakulteta i tribina na temu: Obiteljska solidarnost: „temelj prava i duh Božića“ u suradnji s izv. prof. dr. sc. Sandrom Winkler, predstojnicom Katedre za obiteljsko pravo. | | | | |
| **Zaključak:** |  |  | **Zadužena osoba:** | **Rok:** |
| Članovi Skupštine primili su na znanje predmetni izvještaj bez dodatnih pitanja. | | / | | / |

|  |  |  |  |  |
| --- | --- | --- | --- | --- |
| **Ad 4. Planovi projekata** | | | | |
| Predsjednik Dlaka pojasnio je svim prisutnima okvirne planove budućih projekata SZPRAVRI. Kao glavne projekte istaknuo je Bal pravnika, Pravnijadu i održavanje konferencije u suradnji s Fakultetom za menadžment u turizmu i ugostiteljstvu. Također, plan je održati jednu ili dvije tribine u suradnji s pojedinim Katedrama na fakultetu kao i održavanje radionice. Članovi Skupštine raspravili su o mogućim načinima organizacije predstojećih događanja te se usuglasili oko započinjanja priprema za iste. | | | | |
| **Zaključak:** |  |  | **Zadužena osoba:** | **Rok:** |
| Nakon predstavljanja okvirnih planova projekata prešlo se na glasovanje te su isti jednoglasno usvojeni. | | / | | / |

|  |  |  |  |  |
| --- | --- | --- | --- | --- |
| **Ad 5. Izvješće studentske pravobraniteljice** | | | | |
| Predsjednik Studentskog zbora prepustio je riječ studentskoj pravobraniteljici, Hanni Jureši, koja je podnijela izvještaj za razdoblje od mjeseca lipnja do mjeseca prosinca 2024.  U srpnju je zaprimljen jedan upit u svezi provođenja usmenog završnog ispita na kolegiju Rimsko privatno pravo. Kolegica koja se obratila studentskoj pravobraniteljici načula je kako se profesori na rokovima iz usmenih ispita mijenjaju, stoga ju je zanimalo hoće li moći polagati završni ispit na idućem roku kod druge profesorice, obzirom da ju je prva nepravedno ocijenila nezadovoljavajućim. Nakon njezinog upita, provjerene su odredbe Pravilnika o studijima, no obzirom da isti nije ništa izričito propisivao, odgovoreno joj je kako način provođenja usmenih ispita zavisi od katedre do katedre. U odnosu na nepravedno ocjenjivanje, upućena je na članak 14. Pravilnika o studijima, a prema kojem ista ima pravo uputiti prigovor na ostvarenu ocjenu u određenom roku.  U rujnu su zaprimljena dva upita. Prvi upit odnosio se na izvod članka 4. Pravilnika o studijima, a koji je izvod bio objavljen na službenoj stranici Pravnog fakulteta u Rijeci. Navedeni izvod odnosio se na pravila pri upisu u višu godinu studija, a isti se razlikovao od aktualnog članka 4. novodonesenog Pravilnika. Problem je riješen na način da je pravobraniteljica kontaktirala prodekana za sveučilišni studij prava, te je ustanovljeno kako je na stranici Fakulteta objavljen izvod iz starog, nevažećeg Pravilnika. Drugi upit odnosio se na prijelaz na studij prava na naš Fakultet, s Pravnog fakulteta u Osijeku. Kolegicu koja je poslala potonji upit upućena je da se obrati evidenciji studija, obzirom da studentska pravobraniteljica nije bila u potpunosti upućena u pravila priznavanja kolegija s drugog fakulteta.  U studenome je zaprimljen upit vezan za katedru Kazneno pravo, a u kojem je kolegicu zanimalo hoće li joj pisani ispit biti priznat iako je omaškom izostavila svoje ime i prezime. Iako je kolegica prvom prilikom kontaktirala predmetne profesorice, Pravilnik o studijima nije propisivao ovakve situacije, stoga joj nije mogao biti dan konkretan odgovor hoće li joj ispit biti valjan. Također, u studenome, pravobraniteljica je stupila u kontakt s kolegom prve godine prijediplomskog i diplomskog studija prava, koji se susreo s određenim poteškoćama prilikom svog studija radi motoričkih problema. Naime, kolegu je upoznala s njegovim pravima prilikom studiranja, a pogotovo s pravom produljenog vremena pisanja ispita te prilagodbe veličine slova.  Većina kolegica i kolega koji su kontaktirali studentsku pravobraniteljicu bili su studenti nižih godina integriranog prijediplomskog i diplomskog studija prava, pretežito prva i druga godina studija. | | | | |
| **Zaključak:** |  |  | **Zadužena osoba:** | **Rok:** |
| Na izvješće studentske pravobraniteljice članovi Skupštine nisu imali pitanja, te je isto usvojeno jednoglasnom odlukom. | | / | | / |

|  |  |  |  |  |
| --- | --- | --- | --- | --- |
| **Ad 6. Izvješće studentskih udruga** | | | | |
| Predsjednik Dlaka prepustio je riječ predsjedniku Elsa-e Rijeka, Mateu Štimcu, koji je ukratko iznio rad studentske udruge Elsa Rijeka u periodu od listopada do prosinca 2024. Neke od najvažnijih aktivnosti bile su: predstavljanje udruge brucošima i Erasmus studentima, poziv ministarstva pravosuđa, uprave i digitalne transformacije u sklopu okruglog stola na temu „Važnost antikorupcijskih politika u kontekstu funkcioniranja lokalnih i regionalnih razina“, HoD Elsa Croatia – IV. ITM (online) i sudjelovanje na ICM Antalya, održavanje NCM u dvorcu Stara Sušica, institucionalni posjeti kaznionici u Valturi i Centru Ivan Vučetić i održavanje ROLE projekta. Predsjednik Elsa-e Rijeka naglasio je odličan angažman i uložen trud svih sektora. Treba naglasiti kako su predstavnici Elsa-e Rijeka dobili Dekanovu nagradu za održavanje ROLE projekta 2024. Također predsjednik Štimac istaknuo je kontinuitet odlične suradnje s upravom fakulteta i Studentskim zborom. Nakon izlaganja predsjednika Elsa-e Rijeka, svoj izvještaj predstavila je i predsjednica Studentskog športskog društva „Pravnik“ Tia Franović. Nakon zadnje sjednice Skupštine SZPRAVRI, održana su natjecanja iz nogometa gdje muška ekipa, unatoč dobro pruženom otporu, nažalost nije uspjela ostvariti daljnji plasman u kolo Uniri lige. Ženska nogometna ekipa imala je više sreće i osvojila visoko 3. mjesto. Nakon završenog natjecanja iz nogometa, 1. prosinca SŠD „Pravnik“ sudjelovalo je na Uniri ligi gdje je ženska ekipa Pravnog fakulteta osvojila 3. mjesto na natjecanju iz rukometa. Nakon natjecanja iz rukometa, studentice i studenti sudjelovali su na natjecanju iz badmintona koje se održalo 7. prosinca. Izdvajamo kako je naša Tia Franović osvojila srebrnu medalju. U tijeku je održavanje natjecanja iz košarke gdje naša muška ekipa iščekuje polufinale koje je na rasporedu 12. siječnja 2025. | | | | |
| **Zaključak:** |  |  | **Zadužena osoba:** | **Rok:** |
| Članovi Skupštine jednoglasno su usvojili izvješća obje studentske udruge. | |  | / | / |

|  |  |  |  |  |
| --- | --- | --- | --- | --- |
| **Ad 7. Razno** | | | | |
| Predsjednik Studentskog zbora poželio je svim nazočnima sretne blagdane i svako dobro u Novoj 2025. godini. | | | | |
| **Zaključak:** |  |  | **Zadužena osoba:** | **Rok:** |
|  | |  | / | / |

|  |  |  |
| --- | --- | --- |
| **Sastavio**  Glavni tajnik | **Ime i Prezime** | **Potpis** |
| Danijel Ratković |  |

|  |  |
| --- | --- |
| **Broj:** | 22-7-2024 |